
AVIZ 
asupra Proiectului de Lege pentru aprobarea Ordonanței de urgență a Guvernului nr.48/2022 privind plata diferențelor de drepturi salariale cuvenite personalului didactic din învățământul de stat pentru perioada 1 iulie 2017 -31 august 2021

În conformitate cu prevederile art.95 și 117 din Regulamentul Camerei Deputaților, republicat, cu modificări și completări, Comisia pentru tineret și sport  a fost sesizată, spre dezbatere și avizare, în procedură de urgență, cu Proiectul de Lege pentru aprobarea Ordonanței de urgență a Guvernului nr.48/2022 privind plata diferențelor de drepturi salariale cuvenite personalului didactic din învățământul de stat pentru perioada 1 iulie 2017 -31 august 2021, trimisă cu adresa nr. PLx. 269/2022 din 16 mai 2022, și înregistrată la Comisia pentru tineret și sport cu nr. 4c-25/64 din 17 mai 2022.
Conform dispozițiilor art.75 din Constituția României, republicată și a art. 92 din Regulamentul Camerei Deputaților, republicat, cu modificări și completări, Camera Deputaților este  Cameră decizională. 
Proiectul de lege are ca obiect de reglementare plata diferențelor de drepturi salariale cuvenite personalului didactic din învățământul de stat pentru perioada 1 iulie 2017 - 31 august 2021, în acord cu Deciziile Înaltei Curți de Casație și Justiție nr.64/2020, nr.7/2021, nr.8/2021şi nr.24/2021. Sumele necesare urmează să fie actualizate cu indicele de inflație și se vor asigura de la bugetul de stat, prin bugetul Ministerului Educației, fiind plătite eșalonat, pe o perioadă de 5 ani. 	
Potrivit prevederilor art.62 din Regulamentul Camerei Deputaților, republicat, cu modificări și completări, membrii Comisiei pentru tineret și sport au dezbătut propunerea legislativă în ședința din 31 mai 2022 și au hotărât, cu majoritate de voturi, să acorde aviz favorabil Proiectului de Lege, în forma transmisă Comisiei pentru tineret și sport de către Biroul Permanent.
Membrii comisiei au fost prezenți la ședința comisiei conform listei de prezență.

